CELEX: 62009CN0356
Language: el
Date: 2009-09-04 00:00:00
Title: Υπόθεση C-356/09: Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 4 Σεπτεμβρίου 2009 — Pensionsversicherungsanstalt κατά Christine Kleist

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/29
            
         Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 4 Σεπτεμβρίου 2009 — Pensionsversicherungsanstalt κατά Christine Kleist
   (Υπόθεση C-356/09)
   2009/C 282/49
   Γλώσσα διαδικασίας: η γερμανική
   
      Αιτούν δικαστήριο renvoi
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Αναιρεσείον: Pensionsversicherungsanstalt
   
      Αναιρεσίβλητη: Christine Kleist
   
      Προδικαστικά ερωτήματα
   
   
               1)
            
            
               Έχει το άρθρο 3, παράγραφος 1, στοιχείο γ’, της οδηγίας 76/207/ΕΟΚ του Συμβουλίου της 9ης Φεβρουαρίου 1976 περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας (1), όπως τροποποιήθηκε με την οδηγία 2002/73/ΕΟΚ, την έννοια ότι απαγορεύει –στο πλαίσιο συστήματος εργατικού δικαίου στο οποίο η γενική προστασία του εργαζομένου κατά της καταγγελίας καθορίζεται από την κοινωνική (οικονομική) εξάρτησή του από τη θέση εργασίας– διάταξη συλλογικής συμβάσεως εργασίας που προβλέπει ειδική προστασία κατά της καταγγελίας, υπερβαίνουσα την εκ του νόμου γενική προστασία κατά της καταγγελίας, μόνον μέχρι του χρονικού σημείου κατά το οποίο, κατά κανόνα, παρέχεται κοινωνική (οικονομική) ασφάλιση, με την παροχή συντάξεως γήρατος, όταν η ηλικία συνταξιοδοτήσεως, όσον αφορά την εν λόγω σύνταξη γήρατος, διαφέρει μεταξύ ανδρών και γυναικών;
            
         
               2)
            
            
               Αντίκειται στο άρθρο 3, παράγραφος 1, στοιχείο γ’, της οδηγίας 76/207/ΕΟΚ, όπως τροποποιήθηκε με την οδηγία 2002/73/ΕΟΚ, στο πλαίσιο του προεκτεθέντος συστήματος εργατικού δικαίου, η απόφαση εργοδότη του δημόσιου τομέα που καταγγέλλει τη σύμβαση εργασίας εργαζομένης λίγους μήνες μετά το χρονικό σημείο κατά το οποίο αυτή έλαβε σύνταξη γήρατος, για να προσλάβει νέους εργαζομένους που συνωθούνται για να εισέλθουν στην αγορά εργασίας;
            
         
      (1)  ΕΕ ειδ. έκδ. 05/002, σ. 70.